Richard Podolor

Richard Allen Podolor () var ein amerikansk musikar, plateprodusent og låtskrivar. Karrieren starta som studiomusikar i 1950-åra, og han vart mest kjend som produsent for Three Dog Night.

Liv og karriere
Podolor vart fødd i Los Angeles 7. januar 1936, og lærte seg gitar som barn. Han vart studiomusikar i ein alder av 16 år, og spelte på Bonnie Guitar-hitten «Dark Moon» i 1956. Han gjorde nokre innspelingar som Dickie Podolor på slutten av 1950-åra, og turnerte som medlem av The Pets, ei gruppe som òg inkluderte studiomusikarane Plas Johnson og Earl Palmer. Han spelte på Pets-hitten «Cha Hua Hua Hua» frå 1958. Suksessen hans som musikar gjorde det mogleg for familien å opna eit platestudio, American Recording Company, som i starten vart driven av broren Don Podolor. Saman med trommeslagaren Sandy Nelson spelte Richie Podolor inn ein demo av «Teen Beat», men songen vart teken opp og spelt inn av andre musikarar saman med Nelson og vart ein hit i 1959. Fordi Podolor ikkje vart kreditert som medforfattar på «Teen Beat», krediterte Nelson han seinare som medforfattar på nokre av dei seinare innspelingane sine, mellom anna hitten «Let There Be Drums» frå 1961.

Podolor gav ut innspelingar for Imperial Records tidleg i 1960-åra, under namnet Richie Allen (eller, på ein singel, Dickie Allen). Singelen hans «Stranger from Durango» frå 1960 nådde 90. plassen på [[Billboard Hot 100|Billboard Hot 100]]. Albuma hans frå tidleg i 1960-åra, som leiar for Richie Allen and the Pacific Surfers''' inneheldt topp studiomusikarar frå Los Angeles som René Hall, Tommy Tedesco, Plas Johnson, Lincoln Mayorga og Sandy Nelson. To av desse Imperial-albuma, The Rising Surf og Surfer's Slide, vart seinare gitt ut på CD.

Han heldt fram med å spela inn plater under eige namn i tillegg til å jobba som studiomusikar. I midten av 1960-åra arbeidde han i aukande grad som lydteknikar i tillegg til musikar, mellom anna på innspelingar med The Monkees, The Turtles, The Electric Prunes, Grateful Dead og Donovan. Han produserte to studioalbum for Steppenwolf, og var lydteknikar på alle dei tidlege hittane deira, inkludert «Born to Be Wild», og produserte Three Dog Night sin «Mama Told Me Not to Come» og «Joy to the World», noko som førte til at han jobba på alle dei følgjande albuma til Three Dog Night.  Andre artistar han jobba med som produsent var mellom anna Alice Cooper, Iron Butterfly, The Dillards, Chris Hillman og Black Oak Arkansas.

Podolor sovna inn 9. mars 2022, 86 år gammal.

Diskografi (produsent)
Three Dog Night
 Captured Live at the Forum (1969) (ABC-Dunhill/MCA)
 It Ain't Easy (1970) (ABC-Dunhill/MCA)
 Naturally (1970) (ABC-Dunhill/MCA)
 Golden Bisquits (1971) (ABC-Dunhill/MCA) – co-produced with Gabriel Mekler 
 Harmony (1971) (ABC-Dunhill/MCA)
 Seven Separate Fools (1972) (ABC-Dunhill/MCA)
 Cyan (1973) (ABC-Dunhill/MCA)
 Around the World with Three Dog Night (1973) (ABC-Dunhill/MCA)
 Joy to the World: Their Greatest Hits (1974) (ABC-Dunhill/MCA) – co-produsent with Gabriel Mekler and Jimmy Ienner
 The Best of 3 Dog Night (1982) (MCA) – co-produsent with Gabriel Mekler and Jimmy Ienner
 It's a Jungle (1983) (Passport)

Iron Butterfly
 Live (1970) (Atco)
 Metamorphosis (1970) (Atco)

Blues Image
 «Ride Captain Ride» (1970) (Atco)
 Open (1970) (Atco)
 Red White & Blues Image (1970) (Atco)

The Dillards
 Roots and Branches (1972) (Anthem Records)

Jellyroll
 Jellyroll (1971) (Kapp US, MCA UK and Tyskland)

The Souther-Hillman-Furay Band
 The Souther-Hillman-Furay Band (1974) (Asylum)

Chris Hillman
 Like a Hurricane (1998) (Sugar Hill)

20/20
 Look Out! (1981)

Alice Cooper
 Special Forces (1981) (Warner Bros.)

Phil Seymour
 Phil Seymour (1981)
 Phil Seymour 2 (1982)
 “Prince of Power Pop” (2017)

Dwight Twilley
 The Luck (recorded 1994, released 2001)

Steppenwolf
 Steppenwolf 7 (ABC/Dunhill) (produsent) (1970) 
 Gold: Their Great Hits (ABC/Dunhill) (co-produsent w/Bill Cooper) and (produsent) (1970) 
 For Ladies Only (ABC/Dunhill) (produsent) (1971) 
 16 Greatest Hits (ABC/Dunhill) (co-produsent w/Bill Cooper) and (produsent) (1973)

John Kay & Steppenwolf
 Paradox (Attic) (1984)

Alcatrazz
 Dangerous Games (1986) (EMI Records)

London
  Playa Del Rock (NOISE/BMG Records) (1990)

KjelderDenne artikkelen bygger på «Richard Podolor» frå ,  den 2. juli 2023.  oppgav desse kjeldene:''

Bakgrunnsstoff
 
 

The Wrecking Crew-medlemmar
USA-amerikanske plateprodusentar
USA-amerikanske lydteknikarar
USA-amerikanske låtskrivarar
Musikarar frå Los Angeles